als_Latn dik_Latn sag_Latn
Futboll
Kombëtarja në rënie të lirë, e mposht edhe Luksemburgu
Kombëtarja shqiptare regjistroi humbjen e pestë radhazi, këtë herë në miqësoren kundër Luksemburgut në “Josy Barthel”. Vendasit fituan me përmbysje 2-1 kundër kuqezinjëve që zhvilluan një tjetër ndeshje të dobët dhe për më tepër përballë një kundërshtari modestë. Të besuarit e De Biasit po kalojnë një formë mjaft të dobët dhe këtë e vërtetuan edhe sot kundër një kundërshtari të lehtë.
Pjesa e parë: Sinjalin e parë e japin kuqezinjtë pas 10’ minutash lojë me anë të mesfushorit Ergys Kaçe që u kthye në kombëtare pas një mungese të gjatë. Kaçe ekzekuton në prefeksion një goditje dënimi, por portieri Schon bën një ndërhyrje vendimtare duke e dërguar topin në këndore. Pas këtij rasti janë vendasit ata që luajnë më mirë dhe paraqiten rrezikshëm përpara portës së Strakoshës, por si Turpel ashtu edhe Martins nuk arrijnë ta dërgojnë topin në rrjetë.
Në minutën e 38’ kuqezinjtë fitojnë një goditje dënimi, të cilën e ekzekuton Ciaklleshi. Sulmuesi kavajas kërkon kuadratin por topi përplaset në mur dhe më pas përfundon te Lenjanin që në një pozicion të favorshëm nuk arrin ta dërgoj në rrjetë me portierin që devijon rrezikun në këndore. Kuqezinjtë sulmojnë sërish dhe në të 42-tën Cikalleshi kalon bukur kundërshtarët dhe pason për Lenjanin që ka një tjetër mundësi të shkëlqyer për të kaluar kombëtaren në avantazh, por gabon krejtësisht. Një minutë më pas është Roshi që humbet një tjetër rast të volitshëm pas pasimit nga Memushja, 26-vjeçari del i vetëm me portierin por gabon fatalisht. Në aksionin pasardhës është sërish kombëtarja shqiptare që kërkon avantazhin, këtë herë Memushaj nuk preferon të pasoj për shokët e skuadrës por provon portën dhe aty është portieri Schon që devijon gjuajtjen e vlonjatit.
Pjesa e dytë: Në minutën e 52’ kuqezinjtë kalojnë në avantazh me anë të Roshit që e shfrytëzon në maksimum asistin e Hysjat nga krahu i djathtë. Festa zgjat shumë pak pasi vendasit barazojnë rezultatin pas 10 minutash lojë. Për shkak edhe të një gabimin në zonë Turpel e kalon në avantazh Luksemburgun. Në këto minuta vendasit luajnë më mirë dhe Malget kalon për herë të parë në epërsi Luksemburgun pas një goditje këndi. Mesfushori kërcen mbi të tjetërt në zonë dhe godet fuqishëm me kokë për të mposhtur edhe portierin Strakosha. Në disavantazh kombëtarja sulmon me të gjitha forcat por nuk arrinë të ndryshojë rezultatin me Luksemburgun që mbrohet mirë dhe zbret rrezikshëm në sulm. De Biasi aktivizoi edhe disa lojtar të rinj si Latifi apo Grezda, por rezultati nuk ndryshoi deri në fund me kuqezinjtë që regjistruan një humbje të turpshme.
als_Latn als_Latn als_Latn als_Latn als_Latn als_Latn